11. ΒΑΣΙΛΙΚΟΝ ΔΙΑΤΑΓΜΑ της 24 Σεπτ./17 Οκτ. 1958 Περί αναθέσεως εις το Ταμείον Παρακαταθηκών και Δανείων της εξυπηρετήσεως των Ταχυδρομικών Γραφείων του Κράτους εις τας χρηματικάς δοσοληψίας των δια την εκτέλεσιν της υπηρεσίας ταχυδρομικών επιταγών. Έχοντες υπ’ όψιν τας διατάξεις του άρθρ. 8 παρ. 2 του Νόμ. 2252/1952 «περί της δια των Δημοσίων Ταμείων εισπράξεως εσόδων Νομικών Προσώπων κλπ.» και την υπ’ αριθ. 470/1958 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Συγκοινωνιών Υπουργών, απεφασίσαμεν και διατάσσομεν: Άρθρον μόνον.-Από της 1ης Ιαν. 1959 ανατίθεται εις το Ταμείον Παρακαταθηκών και Δανείων η μέχρι τούδε υπό των Δημοσίων Ταμείων ενεργουμένη εξυπηρέτησις των ταχυδρομικών Γραφείων του Κράτους εις τας χρηματικάς δοσοληψίας   των δια την εκτέλεσιν της Υπηρεσίας ταχυδρομικών Επιταγών. Εις τους αυτούς επί των Οικονομικών και Συγκοινωνιών Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Βάσει του άνω Β. Δ/τος εξεδόθη η υπ’ αριθ. 122012/2112 της 15/19 Δεκ. 1958 απόφ. Υπ. Οικον. περί αναθέσεως εις το Τ.Π.Δ. της εξυπηρετήσεως των Ταχυδρ. Γραφείων του Κράτους εις τας χρηματικάς δοσοληψίας των δια την εκτέλεσιν της υπηρεσίας Ταχυδρ. Επιταγών και παροχής οδηγιών. 